b'\n_START_ARTICLE_\nGipsy Kings\n_START_PARAGRAPH_\nGipsy Kings on ranskalainen yhtye, jonka etninen tausta on Andalusian gitanos-mustalaisv\xc3\xa4hemmist\xc3\xb6ss\xc3\xa4. Musiikki edustaa tyylilt\xc3\xa4\xc3\xa4n pop-vaikutteista flamencoa ja laulujen kieli on andalusian murretta._NEWLINE_Gipsy Kingsin nosti kansainv\xc3\xa4liseen suosioon albumi Gipsy Kings (1988), jolle sis\xc3\xa4ltyiv\xc3\xa4t hitit "Djobi Djoba", "Bamboleo" ja "Un Amor". Tultuaan julkaistuksi Yhdysvalloissa albumi vietti listoilla per\xc3\xa4ti 40 viikkoa. Yhtyeen muihin kappaleisiin lukeutuvat rumbaversio Domenico Modugnon hitist\xc3\xa4 "Volare" (alkuper\xc3\xa4iselt\xc3\xa4 nimelt\xc3\xa4\xc3\xa4n "Nel blu dipinto di blu") sek\xc3\xa4 cover Eaglesin "Hotel Californiasta". Vuonna 1991 yhtye esiintyi vierailevana artistina Bananaraman laululla "Long Train Running"._NEWLINE_Gipsy Kings palkittiin vuonna 1993 vuoden parhaan popalbumin Grammyll\xc3\xa4. Kunnian toi yhtyeelle samana vuonna julkaistu albumi Love and Libert\xc3\xa9. Vuonna 1995 ilmestyi kokoelma The Best of the Gipsy Kings. Yhtyeen kitaristi Tonino Baliardo julkaisi ensimm\xc3\xa4isen sooloalbuminsa vuonna 2003. _NEWLINE_Gipsy Kings jatkaa uraansa, ja maailmanlaajuinen levymyynti ylitt\xc3\xa4\xc3\xa4 arvioidut 18 miljoonaa.'